Építményadó

Vonatkozó jogszabályok:
A helyi adókról szóló 1990. évi C. törvény;

Az adózás rendjéről szóló 2017. évi CL. törvény

Az adóigazgatási eljárás részletszabályairól szóló 465/2017. (XII. 28.) Korm. rendelet;

Az adóigazgatási rendtartásról szóló 2017. évi CLI. törvény;

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény;

Az önkormányzati adóhatóságok által rendszeresíthető bevallási, bejelentési nyomtatványok tartalmáról szóló 35/2008. (XII. 31.) PM rendelet;

Komárom Város Képviselő-testületének 16/2015. (XI.27.) számú rendelete a helyi adókról.

Adóköteles az önkormányzat illetékességi területén lévő építmények közül a nem lakás céljára szolgáló épület, épületrész.

Az adó alanya az, aki a naptári év első napján az építmény tulajdonosa.

Az adókötelezettségről az adózónak adatbejelentést kell benyújtani az önkormányzati adóhatósághoz.

Az adókötelezettséget érintő változást (hasznos alapterület módosulás, adásvétel stb.) a következő év első napjától kell figyelembe venni. Az adózónak az adókötelezettségét érintő változást, annak bekövetkezésétől számított 15 napon belül az önkormányzati adóhatósághoz be kell jelenteni.
Az adatbejelentés feldolgozását követően határozat készül, ami alapján a fizetéseket teljesíteni kell. 
A hatályos jogszabályok szerint a további években az éves adót két részletben-minden további értesítés nélkül-március, illetve szeptember 15-ig fizethető meg késedelmi pótlék mentesen.

Az adó alapja: az építmény m2-ben számított hasznos alapterülete.

Az adó évi mértéke:
a) Garázs esetén: 400 Ft/m2
b) Üdülő esetén: 400 Ft/m2
c) Lakás, kereskedelmi egység, szállásépület, iroda, magánrendelő esetén: 1.600 Ft/m2
d) Minden más adóköteles építmény esetén 1.900 Ft/m2
A c) pontjában foglalt adó évi mértéke az ipari park keleti határától az 5707/2 helyrajzi számú bekötőút nyugati határáig húzódó területen az első 100 m2-ig 800 Ft/m2
Garázs: a lakóépületben lévő épületrész, vagy a lakóépület elhelyezésére szolgáló telken álló épület, amely kialakításánál fogva gépjármű tárolására alkalmas, függetlenül attól, hogy az épület vagy az épületrész az ingatlan-nyilvántartásban önálló ingatlanként szerepel.
Mentességre jogosultak a 70. életévüket betöltött tulajdonosok, illetve az 1990. évi C. tv. 13 §-a szerintiek.
Adatbejelentés benyújtása

Az adóhatóság írásban, az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (a továbbiakban: Eüsztv.) meghatározott elektronikus úton vagy személyesen, írásbelinek nem minősülő elektronikus úton tart kapcsolatot az adózóval és az eljárásban résztvevőkkel.

Az adóhatóság elektronikus úton tart kapcsolatot azzal az adózóval, aki (amely) az Eüsztv. alapján elektronikus ügyintézésre köteles. A gazdálkodók, illetve az egyéni vállalkozók elektronikus kapcsolattartásra kötelezettek. Az adóhatóság akkor is elektronikus úton tart kapcsolatot az egyéni vállalkozóval, valamint az Eüsztv. szerinti jogi képviselővel, ha az nem egyéni vállalkozói tevékenységével összefüggésben, illetve nem jogi képviselői minőségében jár el.

Az adatbejelentés benyújtható:
Az Önkormányzati Hivatali Portálon: https://ohp-20.asp.lgov.hu/nyitolap(külső hivatkozás)
E-papíron, elektronikus formában: https://epapir.gov.hu/(külső hivatkozás),valamint

Levélben, illetve személyesen.
Az adóiroda munkatársai az építményadóra vonatkozó adatbejelentéseket az év folyamán kiemelten ellenőrzik.

